搵緊西漢宗室嘅話，請睇〈**劉康 (定陶王)**〉。

劉康
**劉康**（英文：**Honcques Laus**，2001年10月10號—）係香港學生，效益主義者，民主港獨派政治人物、社運人士、作家、時事評論員，同時係香港效益主義黨主席、「劉康出版社」創辦者同埋前《明報》校園記者。因為個樣同余澎杉相似，而且都係持不同政見者，所以有「香港余澎杉」之稱。劉康有時會就時事發表意見，佢嘅文章有刊登喺香港獨立媒體、立場新聞、本土新聞、眾新聞同埋其他媒體。劉康喺2017年同行政長官林鄭月娥合照嗰陣，展示「香港獨立」標語，抗議香港政府不斷打壓獨立運動同言論自由。同年，劉康喺金鐘連儂牆被警察拘捕，引發BB彈槍案。2019年，劉康出版書籍《輕論時政》。

生平
--

2001年10月10號，劉康喺香港西營盤贊育醫院出世。佢中學讀葵涌循道中學，而家係香港公開大學學生。劉康偨香港獨立支持者。2014年雨傘革命，令劉康開始關心公共事務，同埋支持喺香港實行民主制。2017年11月16號，劉康同行政長官林鄭月娥合照嗰陣，高舉「香港獨立」標語，抗議香港政府不斷打壓獨立運動同言論自由。2019年6月29日，佢成立香港效益主義黨。兩個月之後，佢出版書籍《輕論時政》。

2020年，佢去咗英國，之後就畀港府以國安法通緝。

### 十七歲出版書籍

劉康新書《輕論時政》
黃之鋒拎住劉康新書《輕論時政》，表示支持黃子悅拎住《輕論時政》，以示支持
2019年8月，劉康喺17歲成立「劉康出版社」，同埋出版新書《輕論時政》，收錄劉康刊登喺唔同媒體（包括本土新聞、香港獨立媒體、立場新聞、眾新聞）嘅時事評論文章。林榮基、黃之鋒、黃子悅、鄺頌晴同陳樂行，都有幫劉康寫推薦序。

經歷
--

### 同行政長官合照高舉香港獨立標語

2017年11月16號，喺第21屆明報校園記者開學禮嘅合照環節度，葵涌循道中學學生劉康喺行政長官林鄭月娥後面，高舉「香港獨立」標語，抗議香港政府不斷打壓獨立運動同言論自由。

事後，葵涌循道中學校方警告劉康，同要求見家長，又表明，如果再喺林鄭月娥後面，舉「香港獨立」標語，就會記過。劉康覺得，示威係應有嘅表達權利，唔覺得當日抗議政府係有錯，又對校方不滿。劉康話，唔會驚受到打壓而放棄示威權，又計劃喺11月24號喺葵涌循道中學校外，派發宣傳香港獨立嘅單張。

11月24號，香港民族陣綫同學生動源喺葵涌循道中學門口，聲援劉康，同埋批評校方政治打壓，干預言論自由。同時，校方就以所謂安全理由，超過2小時禁止劉康離開學校。劉康批評，校方做法匪夷所思。雖然受到校方阻攔，而劉康喺呢日依然有同一啲人喺學校門口，抗議校方。抗議完之後，校方就冇再打壓劉康嘅言論自由。

2018年11月28號，佢發表文章，回顧呢件事，篇文章題目係〈面對不義校方就要反抗〉，鼓勵學生「面對不義校方就要反抗」。

### BB彈槍案

劉康就BB彈槍案申請上訴
2017年12月，親中人士響立法會提出修改議事規則期間，劉康畀人發現響連儂牆有未組裝完成、又都未上匣嘅BB彈槍而畀人拉咗。2018年4月，佢被控告「藏有仿製火器罪」，劉康唔認，但最後法官響四個月之後判佢有罪，9月12號判佢18個月感化令，並且要參加心理輔導。旁聽嘅青年新政召集人梁頌恆話對判決好失望，話「一個中學生帶BB彈槍都畀人判感化，如果係咁，咁全香港嘅學生咪要坐監」。2019年6月，劉康提出要上訴，同年7月高等法院裁定劉康上訴得直，罪名唔成立。劉康話呢個係啱嘅裁決，批評檢控係政治打壓。

之後律政司曾經要求重審，劉康知道咗就批評律政司死纏爛打，覺得律政司係出於佢嘅政治立場而打壓佢。高等法院響8月拒絕咗律政司，高院覺得BB彈槍只不過係一支可以響普通玩具鋪以幾十蚊就買到嘅野，響公義上講唔通。

### 成立香港效益主義黨

劉康響度讀緊由米爾作嘅《效益主義》
2019年6月29日，劉康成立香港效益主義黨，擔任黨主席。劉康主張效益主義為道德基礎：「效益就係受牽涉者嘅幸福。任何道德句子，都可以邏輯等值咁轉換成經驗句子。任何事，如果傾向於令受牽涉者幸福，就係啱。任何事，如果傾向於令受牽涉者痛苦，就係錯。」劉康指出，自由、民主同獨立都係符合效益。佢不滿政府政策違反效益，令香港人陷於痛苦。佢表示，成立效益主義黨係為咗弘揚效益主義。

### 去英國

2020年6月，因為國安法頒佈之後可能會畀人迫害，所以佢去英國尋求政治庇護。佢話，依家響英國有政府支持，三餐溫飽，唔使驚人身安全冇保障，雖然政治庇護未獲批，但係佢希望獲批之後可以響英國讀書，並且佢唔會放棄政治主張。

響2020年7月，劉康同羅冠聰、鄭文杰、朱牧民、黃台仰、陳家駒六個人因為煽動分裂國家、勾結外國或者境外勢力危害國家安全，而畀香港政府以國安法通緝。

著作
--

* 《輕論時政》，香港：劉康出版社，2019年（ISBN 978-988-79954-0-1）
* 〈流利翻譯原則〉，《劉康論刊》，1 (1): 15-58, ISSN 2755-1636。
* "Applicability of the Laws of Thought", *Honcques Laus's Review*, 1 (1): 4-14, ISSN 2755-1636。

### 譯作

* John Stuart Mill，《講自由》（倫敦：劉康出版社，2022年），ISBN 978-1-7397285-6-4。

相
-

* 劉康響葵芳連儂隧道展示新書《輕論時政》劉康響葵芳連儂隧道展示新書《輕論時政》
* 劉康響金鐘高等法院噴水池前面劉康響金鐘高等法院噴水池前面

參考
--

1. 1 2  〈【政壇諸事町】「突襲」林鄭成功　中五生合照時展示「港獨」標語〉. 《《[[香港01]]》》. 2017-11-16. 喺2018-09-24搵到.
2. 1 2  〈17歲中學生劉康成立效益主義黨 批政府令港人陷於痛苦〉. 《《[[香港獨立媒體]]》》. 2019-06-29. 原著喺2019-06-30歸檔. 喺2019-06-30搵到.
3. 1 2  〈「效益黨」劉康出書 歡迎畀美金〉. 《《[[明報]]》》. 2019-08-31. 喺2019-08-31搵到.
4. ↑  〈十七歲劉康出版新書思考時政哲學 紀錄黑獄見聞〉. 《《[[本土新聞]]》》. 2019-08-30. 原著喺2020-03-15歸檔. 喺2019-08-31搵到.
5. 1 2  劉康 (2019年8月). 《《輕論時政》》. 香港: 劉康出版社. ISBN 978-988-79954-0-1. 喺2019-09-10搵到. via Google Books
6. ↑  〈輕論時政＆蕭邦＜雨滴＞〉. 中央廣播電臺. 2019-10-12. 喺2019-12-02搵到. `{{cite web}}`: Cite has empty unknown parameter: `|1=` (help)
7. 1 2  〈撐港獨中五生遭校方警告〉. 《《[[蘋果日報\_(香港)|蘋果日報]]》》. 2017-11-24. 原著喺2018-08-08歸檔. 喺2018-09-24搵到.
8. 1 2  〈突襲示威學生遭校方警告　團體到校聲援　批校方政治打〉. 《《[[香港01]]》》. 2017-11-24. 喺2018-09-24搵到.
9. ↑  〈學生校外派港獨傳單 遭教局嚴厲譴責 親中團體踩場對罵〉. 《《[[蘋果日報\_(香港)|蘋果日報]]》》. 2017-11-24. 原著喺2018-11-06歸檔. 喺2018-09-24搵到.
10. ↑  〈撐港獨中五生一度被禁放學〉. 《《[[蘋果日報\_(香港)|蘋果日報]]》》. 2017-11-25. 原著喺2018-11-06歸檔. 喺2018-09-24搵到.
11. 1 2  劉康 (2018-11-28). 〈面對不義校方就要反抗〉. 香港獨立媒體網. 喺2019-07-08搵到. `{{cite web}}`: Cite has empty unknown parameter: `|1=` (help)
12. ↑  劉康 (2019). 《《輕論時政》》. 《〈面對不義校方就要反抗〉》. 香港: 劉康出版社. p. 33-42. ISBN 978-988-79954-0-1.
13. ↑  星島日報. 〈「學生動源」前成員立會外藏氣槍罪成候判 梁頌恆：中學生帶「BB彈槍」竟被告仿製火器罪〉. *std.stheadline.com* (中文). 原著喺2020-08-26歸檔. 喺2020-11-01搵到.
14. ↑  〈原審官「加入盤問」 藏氣槍少年撤定罪 高院指或致不公平審訊 劉康上訴得直 - 20190705 - 港聞 - 每日明報 - 明報新聞網〉. *web.archive.org*. 2020-08-26. 歸檔時間2020-08-26. 喺2020-11-01搵到.`{{cite web}}`: CS1 maint: bot: original URL status unknown (link)
15. ↑  〈劉康涉藏氣槍上訴得直　律政司求重審　官指該槍玩具店有售拒受理｜香港01｜社會新聞〉. *web.archive.org*. 2020-08-26. 歸檔時間2020-08-26. 喺2020-11-01搵到.`{{cite web}}`: CS1 maint: bot: original URL status unknown (link)
16. ↑  〈【國安法】「效益黨」主席劉康抵英尋政治庇護 稱預計遭迫害 | 頭條日報〉. *web.archive.org*. 2020-08-26. 歸檔時間2020-08-26. 喺2020-11-01搵到.`{{cite web}}`: CS1 maint: bot: original URL status unknown (link)
17. ↑  〈港區國安法｜消息﹕羅冠聰等6名流亡海外人士　涉違國安法被通緝｜香港01｜突發〉. *web.archive.org*. 2020-08-26. 歸檔時間2020-08-26. 喺2020-11-01搵到.`{{cite web}}`: CS1 maint: bot: original URL status unknown (link)